Saka sisih tèknis, font Unicode sing dipasang iki (Tuladha Jejeg) migunakaké tèknologi smart font saka SIL Graphite[1] sing ndhukung panulisan (lan tampilan) aksara Jawa, bisa ditélakaké sacara sampurna. Masalahé, kanggo paramban wèb, amarga ora akèh aksara ing donya sing mbutuhaké fitur sakomplèks iku, nembé Firefox (11 munggah) sing ndhukung tèknologi iki, iku waé ora diaktifaké sacara otomatis, nanging kudu diuripaké sacara manual. Mula saka iku panganggo sing migunakaké Chrome, IE, Opera, Safari, lsp. ora bisa ndeleng aksara Jawa sing katampilaké kanthi bener.